Subject: FW: Päring tasuliste valvega hoiukohtade olemasolu kohta
From: "Egle Meelind" <[email-masked]>
To: "Egle Meelind" <[email-masked]>
Date: Fri, 31 Oct 2025 10:18:31 +0200

From: Siim Jaksi <[email-masked]>
Sent: Thursday, August 21, 2025 10:36 AM
To: [email-masked]
Cc: Tiina Raja <[email-masked]>; Janar Taal
<[email-masked]>
Subject: Päring tasuliste valvega hoiukohtade olemasolu kohta

Tere Erika

Pöördun Setomaa Vallavalitsuse poole, et kaardistada Koidula piiriala
lähistel olevaid valvega hoiukohtasid. Transpordiametil on plaanis läbi
viia otseost sõidukite hoiustamiseks valvega hoiukohas. Tegemist on
peamiselt Transpordiameti Koidula piirijaama lähistel olevas parklas (vt
kirja manuses olevat Lisa 1 – kaardirakenduse väljavõte parkla asukohast)
parkimistingimusi eiravate sõidukitega või haljasalal parkivad sõidukid,
mida soovime hakata teisaldama valvega hoiukohta.

Et tagada majanduslikult otstarbekas lahendus ja mugav juurdepääs
teisaldatud sõidukite omanikele, soovime teada, kas Koidula piiripunkti
lähistel (kuni 30 kilomeetri raadiuses), asub valvega tasulisi hoiustamise
kohti? Infoks, et teisaldamise kulu ühe sõiduki kohta on kuni 64 eurot +
1€/km. Mida lähemal asuks valvega hoiukoht, seda soodsam oleks see riigile
(hoiame lisanduva kilomeetri tasu võimalikult madalal) ja
sõidukiomanikele, sest liiklusseaduse § 92 lg 12 alusel hüvitab sõiduki
valvega hoiukohta toimetamise ning seal hoidmise ja valvamise kulud selle
omanik.

Palume vallal edastada meile teave teadaolevate hoiukohtade kohta
(võimalusel koos kontaktandmetega). Info on meile vajalik, et hinnata
valvega hoiukoha teenuse otseostu läbiviimise võimalusi. Juhul kui Teil on
kontakte läheduses asuvate teisaldusteenuste pakkujate kohta, siis see
info oleks ka abiks.

Lugupidamisega

Siim Jaksi

Juhataja / Teehoiuteenistuse järelevalve osakond

+372 5344 8900

www.transpordiamet.ee <http://www.transpordiamet.ee>

Valge 4 / 11413 Tallinn / Transpordiamet